موفتی قسەیلی لە بەشداریکردنی لەناو دویەم رووژ لە کۆنگرەی زانستی ناودەوڵەتی ئەرا جینۆسایدکردن گەڵ کورد (جینۆسایدکردن کورد فەیلی) لە شار هەولێر هات.
موفتی سەرۆک وەرین پەرلەمان کوردستان وتیش: وەداخەو برادەرەیل نزیک فرەیگ لە کوردەیل فەیلی لە بەغداد داشتم، ک سەرنقوم کریانە و دریانە سێدارە و بار کریانە و خریانە زیندان وەدەس رژیم وەرین عراق.
موفتی ئومید دیرێد حکومەت عراق و هەرێم کوردستان قەرەبوو کوردەیل فەیلی بکەن لە ڕوی مادی و هەستی و چارەسەکردن ئەو گرفتەیلە ک کەفنە نوایان، و دیاری کرد ک جینۆسایدکردن کوردەیل فەیلی تایبەتمەنی خوەی دیرێد وەرانوەر ئەوەگ وەبان گەل کورد جیوەجی کریا، چوینکە کوردەیل فەیلی لەوەر نەتەوە و مەزهەبیان کەفتنە وەر جینۆساید.
وتیش: رژیم دیکتاتۆری وەرین خوسەی تایبەت ئەرا کوردەیل فەیلی داشت، چوینکە دەسیگ کاریگەر لەناو میژوو خەبات گەل کورد داشتن، و فرەیگ لەلیان ئەندام سەرکردایەتی پارت دیموکرات کوردستان و یەکێتی نیشتمانی کوردستان بوین، و بەشداریکردن دیاریگ لە شووڕەشەیل ئەیلوول و گوڵان داشتن.
